908/2014 на Комисията от 6 август 2014 г. за определяне на правила за прилагането на Регламент (ЕС) No 1306/2013 на Европейския парламент и на Съвета по отношение на разплащателните агенции и други органи, финансовото управление, уравняването на сметките, правилата за проверките, обезпеченията и прозрачността (ОВ L 255, 28.8.2014 г., стр. 59).
 (8)
 Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) No 952/2013 на Европейския парламент и на Съвета за създаване на Митнически кодекс на Съюза (OВ L 343, 29.12.2015 г., стр. 558).
 (9)
 http://ec.europa.eu/taxation_customs/customs/customs_duties/tariff_aspects/customs_tariff/index_en.htm
 ---documentbreak---
 BG
 ПРИЛОЖЕНИЯ
 ПРИЛОЖЕНИЕ I
 СТРУКТУРА И СЪДЪРЖАНИЕ НА НАЦИОНАЛНА СТРАТЕГИЯ ЗА УСТОЙЧИВИ ОПЕРАТИВНИ ПРОГРАМИ СЪГЛАСНО ЧЛЕН 2
 1.Продължителност на националната стратегия
 Посочва се от държавата членка.
 2.Анализ на положението по отношение на силните и слабите страни и потенциала за развитие, стратегията, избрана за тяхното изпълнение, и обосновка на избраните приоритети, както е посочено в член 36, параграф 2, букви а) и б) от Регламент (ЕС) No 1308/2013.
 2.1.Анализ на положението
 Описание на настоящото положение в сектора на плодовете и зеленчуците с помощта на количествени данни, като се изтъкнат силните и слабите страни, несъответствията, нуждите и пропуските, както и потенциалът за развитие въз основа на съответните общи базови показатели, определени в точка 5 от приложение II, и на други допълнителни показатели, ако е приложимо. Описанието съдържа най-малко:
 –постигнатите резултати в сектора на плодовете и зеленчуците: силни и слаби страни на сектора, конкурентоспособност и потенциал за развитие на организациите на производители;
 –последиците върху околната среда (въздействия, натиск и ползи) от производството на плодове и зеленчуци, включително ключовите тенденции.
 2.2.Стратегията, избрана според силните и слабите страни
 Описание на ключовите области, в които се очаква намесата да доведе до максимална добавена стойност:
 –уместност на целите, определени за оперативните програми, на свързаните с тях очаквани резултати и на степента, до която те реалистично могат да бъдат постигнати;
 –вътрешна съгласуваност на стратегията, съществуване на взаимно усилващи се взаимодействия и възможни конфликти или противоречия между оперативните цели на различните избрани действия;
 –допълняемост и съгласуваност между избраните действия с други национални или регионални действия, както и с дейности, подпомагани чрез средства на Съюза, и по-специално с програмите за развитие на селските райони и програмите за насърчаване;
 –очаквани резултати и въздействия спрямо изходното положение и техният принос за постигане на целите на Съюза.
 2.3.Въздействие на предишната национална стратегия (ако е приложимо)
 Описание на резултатите и въздействието на оперативни програми, изпълнени през последните години.
 3.Цели на оперативните програми, показатели за постигнатите резултати, както е посочено в член 36, параграф 2, буква в) от Регламент (ЕС) No 1308/2013.
 Описание на видовете действия, избрани като приемливи за подпомагане (неизчерпателен списък), и на заложените цели, проверимите цели и показателите, които дават възможност да бъде оценен напредъкът към постигане на целите, ефективността и ефикасността.
 3.1.Изисквания по отношение на всички или няколко вида действия
 Държавите членки гарантират, че всички действия, включени в националната стратегия и в националната рамка, са проверими и подлежат на контрол. Когато оценката по време на изпълнението на оперативните програми